**19.10.2021(1)**

**E-pasta nosaukums**

Ātrie Covid-19 antigēna testi un digitālais Covid-19 sertifikāts

**E-pasta teksts**

Ņemot vērā, ka vairums pakalpojumu šobrīd ir pieejami ar digitālo Covid-19 sertifikātu, tiek prognozēts augsts pieprasījums pēc Covid-19 testiem.  Šobrīd ir atvieglota ātro antigēnu testu veikšana – tos var veikt ne tikai laboratorijas, bet arī visas ārstniecības personas, un uzreiz izsniegt digitālos Covid-19 sertifikātus.

Lai pieteiktos iespējai nodrošināt ātro SARS-CoV-2 antigēna testu veikšanu par maksu:

1. Ārstniecības iestāde reģistrē Veselības inspekcijā ārstniecības personu un Ārstniecības atbalsta personu reģistrā medicīnas asistentus kārtībā, kas pieejama: <https://www.vi.gov.lv/lv/jaunums/arstniecibas-iestazu-ieveribai-informacija-par-medicinas-asistentu-nodarbinatibu-sars-cov-2-atra-antigena-testa-veiksana>

2. Ārstniecības iestāde noslēdz līgumu ar izvēlētu laboratoriju par sadarbību PĶR testu veikšanā.

3. Ārstniecības iestāde noslēdz līgumu par E-veselības izmantošanu kārtībā, kas pieejama: <https://www.vmnvd.gov.lv/lv/ligumu-slegsana-par-e-veselibas-izmantosanu>

4. Ārstniecības iestāde iesniedz Nacionālajam veselības dienestam (NVD) iesniegumu, aizpildot pielikumā pievienoto veidlapu (veidlapa pielikumā).

5. NVD 7 (septiņu) darba dienu laikā nodrošina ārstniecības iestādei pieeju VVIS RAT ievades un sertifikātu izgūšanas funkcionalitātei.

6. Ārstniecības iestāde ievēro Veselības inspekcijas noteiktās prasības ātro SARS-CoV- 2 antigēna testu veikšanai: (prasības pielikumā).

